Vita:Cirkumpacifikus-hegységrendszer

message: A lexikonforrások alapján számomra nem az tűnik ki, hogy a Cirkumpacifikus a teljesebb alak, mert a Csendes-óceán KÖRÜLI. Hanem az, hogy a Pacifikus-hegységrendszer a földrajzi szakirodalom, a Cirkumpacifikus a geológiai szakirodalom kifejezése, a ban ennek megfelelő tartalommal két szócikk is van. Pasztilla vita 2014. június 28., 18:12 (CEST)
replies: text: Zárójel: Nem Csendes-óceán körüli, hanem a Pacifikus-lemez körüli. Pasztilla vita 2014. június 28., 18:12 (CEST)
A zárójel most kevésbé pontos lett. A Csendes-óceán aljzatát több lemez alkotja, ezek közül kettő jelentős méretű, a Pacifikus- és Nazca-lemez. A többi mikrolemez nem játszik, de az Andok a Nazca-lemez mellett fekszik, tehát a Cirkumpacifikus-hegységrendszer nem a Pacifikus-lemez, hanem a Csendes-óceán körül van. – LApankuš 2014. június 28., 18:22 (CEST)
 A hegységrendszert már akkor így nevezték, amikor a lemeztektonikának még híre-hamva se volt. – LApankuš 2014. június 28., 18:23 (CEST)

text: A Nazca és a Cocos jogos, de van még ott pár lemez, ami Csendes-óceán és nem Pacifikus (ausztrál, Fülöp-szigeteki). Szerintem semmi bajunk nem lesz belőle, ha ezt pontosítjuk. Pasztilla vita 2014. június 28., 18:27 (CEST)
OK. A meccsek után. Ha addig nem csinálod meg. :) – LApankuš 2014. június 28., 18:29 (CEST)

text: És úgy nézem, még a főalakon is el fogunk vitatkozgatni. :) 
Máshol is eltértünk már az FB ajánlásától. Pacifikus bármi lehet, ami a Csendes-óceánban van. Cirkumpacifikus viszont csak az lehet, ami körülötte van. Pontosabb és teljesebb a név. Ha pedig nem írunk két (vagy három) cikket a kérdésről, akkor a teljes alaknak kell a címnek lenni, amit eszerint az MNL is megerősít. Mármint hogy ez egy létező név. Amíg nem veti fel valaki az FB-s alak elsőségét, szerintem ezzel nem kell foglalkozni. Majd akkor. – LApankuš 2014. június 28., 18:41 (CEST)
A Csendes-óceáni-lemez helyett miért is jobb választás a Pacifikus-lemez? (Nem érv, tudom, de magán a Wikipédián is számos találat van rá.) A cirkummal együtt más tészta, mert körülményes :), de ha csak a lemezről van szó? --Karmela posta 2014. június 29., 10:55 (CEST)
A lemez nevével az a gond, hogy első közelítésben azt hitték, az egész Csendes-óceán egyetlen lemezen fekszik. Ezért kézenfekvő volt Csendes-óceáni-lemeznek elnevezni. Ma már tudjuk, hogy ez közel sem így van. Ettől függetlenül e ponton sem értem az FB-t. A hegységrendszer esetén érdemes a fordítást ízlelgetni. Pacifikus-hegységrendszer = Csendes-óceáni-hegységrendszer, Cirkumpacifikus-hegységrendszer = Csendes-óceán körüli hegységrendszer. Melyik igaz? Bár ma már elterjedt a Pacifikus változat is (nyilvánvalónak tartom, hogy épp a Cirkumpacifikus megnevezés kissé körülményes és hosszú volta miatt), ez a név egyszerűen nem helyes. Nem tartom helyesnek a geológiai–földrajzi név megkülönböztetését sem. Én emlékszem rá, hogy az általános iskolában még Cirkumpacifikusnak tanították, pedig akkor földrajzot tanultam, nem geológiát. Inkább az lehet a háttérben, hogy a földrajz – mint egy népszerű és népszerűsített tudomány – kevésbé ad a pontos megnevezésre, inkább populáris, így elfogadta a köznyelvi rövidülést. – LApankuš 2014. június 29., 13:15 (CEST)
thread_title:  Pacifikus vs cirkumpacifikus